Diari Oficial de la Generalitat Valenciana


Sumari del DOGV 8907, del 17-09-2020 (2020/7445)

RESOLUCIÓ de 14 de setembre de 2020, del conseller d'Economia Sostenible, Sectors Productius, Comerç i Treball, per la qual es designa l'autoritat autonòmica de la Inspecció de Treball i Seguretat Social a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8907

Data del DOGV
:   17-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7445


Data del document
:   14-09-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 14 de setembre de 2020, del conseller d'Economia Sostenible, Sectors Productius, Comerç i Treball, per la qual es designa l'autoritat autonòmica de la Inspecció de Treball i Seguretat Social a la Comunitat Valenciana. [2020/7445]  
L'article 33 de la Llei 23/2015, de 21 de juliol, ordenadora del Sistema d'Inspecció de Treball i Seguretat Social, preveu el següent: «En cada comunitat autònoma tindrà la consideració d'autoritat autonòmica de la Inspecció de Treball i Seguretat Social el càrrec públic designat per aquesta per a exercir específicament tals funcions en l'àmbit de les matèries que siguen de la competència de la comunitat, d'acord amb el que dispose el corresponent conveni de col·laboració.»  
  
En el cas de la Comunitat Valenciana, en data 5 d'abril de 2018, es va signar el Conveni entre el Ministeri d'Ocupació i Seguretat Social i la Generalitat per al desenvolupament efectiu de la cooperació per a la consecució de les finalitats públiques assignades a la Inspecció de Treball i Seguretat Social, les clàusules segona i tercera del qual al·ludeixen expressament a l'Autoritat Autonòmica de la Inspecció de Treball i Seguretat Social, amb esment exprés del mencionat precepte de la Llei 23/2015, de 21 de juliol, i una referència a les funcions que corresponen a aquesta autoritat autonòmica.  
D'altra banda, de conformitat amb l'article 9 del Decret 5/2019, de 16 de juny, del president de la Generalitat, pel qual es determina el nombre i la denominació de les conselleries, i les seues atribucions, en relació amb l'article 1 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, aquest departament del Consell exerceix, entre altres competències, les relatives a treball. I, dins d'aquesta conselleria, segons el que es disposa per l'article 117 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, la Direcció General de Treball, Benestar i Seguretat Laboral exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria de treball, conciliació laboral, inspecció de treball, seguretat laboral i relacions laborals. Aquest centre directiu és el que, per interpretació conjunta d'aquest precepte i de l'article 20.2.a de l'al·ludit Decret 104/2017, de 21 de juliol, del Consell, exerceix com a autoritat laboral de la Comunitat Valenciana.  
  
En aquest sentit, amb la finalitat de garantir el compliment efectiu de totes les previsions del conveni de col·laboració esmentat, és procedent designar com a autoritat autonòmica de la Inspecció de Treball i Seguretat Social a la Comunitat Valenciana la persona titular de la Direcció General de Treball, Benestar i Seguretat Laboral.  
Per tot això, en exercici de les atribucions derivades de la normativa esmentada amb anterioritat, resolc:  
  
Designar com a autoritat autonòmica de la Inspecció de Treball i Seguretat Social a la Comunitat Valenciana Elvira Ródenas Sancho, directora general de Treball, Benestar i Seguretat Laboral.  
  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
València, 14 de setembre de 2020.- El conseller d'Economia Sostenible, Sectors Productius, Comerç i Treball: Rafael Climent González.